open-index/open-wikipedia-markdown huggingface dataset:
Schwabing

**Schwabing** (boarisch: **Schwobing**) is a Stodtei im Noadn vo Minga. In da Prizregentnzeit woa Schwobing s'Kinstlaviadl vo Minga. Heit guits ois Szeneviadl. Seit da Neigliedarung vo da Stod anno 1992 umfosst Schwobing an Stodbeziak 4 (Schwabing-West) und Tei vom Beziak 12 (Schwobing-Freimo). Schwobing is mit ebba 100.000 Eihwohnan da gresste Stodtei vo Minga.

## G'schicht

S'Dorf Schwobing is scho 782 uakundle eawehnt worn; ois "Svapinga", d'Grindung vo am Mo, wo "Svapo" g'hoassn hod, vamutli a Schwob. Damit is Schwobing vui ejta ois wia Minga.

1886 hod Schwobing s'Stodrecht dahoidn und is 1890 af Minga eig'moant woan.


  Datei:München Jugendstil 1.jpg|Mingara Freiheit
  Datei:München Jugendstil 2.jpg|Ainmillerstr. 22
  Datei:München Jugendstil 2b.jpg|Ainmillerstr. 22
  Datei:München Jugendstil 3.jpg|Franz-Joseph-Str. 19
  Datei:München Jugendstil 3b.jpg|Franz-Joseph-Str. 19
  Datei:München Jugendstil x.jpg|Dekorelement


## Literadua

* Gerhard J. Bellinger und Brigitte Regler-Bellinger: *Schwabings Ainmillerstrasse und ihre bedeutendsten Anwohner.* Ein repräsentatives Beispiel der Münchner Stadtgeschichte von 1888 bis heute. Norderstedt 2003, ISBN 3-8330-0747-8
* Gernot Brauer: * München Schwabing - Ein Zustand* mit einem Essay von Brigitta Rambeck über den Seerosenkreis und 8 Rundgängen durch Schwabing. Minga: MünchenVerlag 2010, ISBN 978-3-937090-45-0
* Edda und Michael Neumann-Adrian: *Münchens Lust am Jugendstil - Häuser und Menschen um 1900*, 3. Auflage, mit Kapitel und Stadtspaziergang zu Jugendstil-Häusern in Schwabing. Minga: MünchenVerlag 2009, ISBN 978-3-934036-93-2

## Im Netz
* Schwabing af münchen.de
* Wos hoid so passiert in Schwobing Schwobinga Seitn
* Historische Koartn
Totempfoi

A **Totempfoi** is a monumentale Skujptua, de wo aus an grossn Baamstomm gschnitzt und nacha ogmoit wead. Totempfoi woan voa oim bei dena Indiana vo da amerikanischn Noadwestgstod vabroadd. Sie gejtn heit ois Identitätssymboi vo de Indiana vo Noadamerika und san ois Kunstweake wieda sea gfrogt.

Da Totempfoi wead moast ausm Hoiz vom Riesn-Seengbaam (*Thuja plicata*, "Western Red Cedar") gmocht.

## Woatheakumft

Da Begriff Totem kimmt vom Woat "odoodeman" aus oana *Algonkin-Sprache* (vamutli Ojibwa) und hoasst "sei Clan, sei Gruppm, sei Famij" bzw. "sei Famijnobzeichn".

## Bedeitung

A Totempfoi ko vaschiedane Bedeitunga hom. Es gibt Totempfoi, de wo Gschichtn vazejn, ondare de wo de Funktion vo am Woppmpfoi hom oda an Hejdn eainnan. Beispuisweis ko a Bär auf am Totempfoi de Gschicht vo am Bärn vazejn, a Famijnwoppm sei oda de Eignschoftn vo am Bärn symbolisian. Totempfoi san aa oft meadeitig. Es gibt Pfoi, de wo an Eigntima vaspottn. Des is dann gscheng, wenn da Auftroggeba en Pfoi ned bezoit oda Tabus valetzt hod.

A Totempfoi wead vo untn noch obm glesn.

## Schau aa

* Martapfoi

## Beleg


## Literatua

* Norman Bancroft-Hunt, Werner Forma: *Totempfahl und Maskentanz. Die Indianer der pazifischen Nordwestküste*, Verlag: Herder Verlag GmbH, 1984. ISBN 978-3-451-18829-9

## Im Netz
Gotnburg (Gmoa)

**Gotnburg** is a Gmoa (schwedisch *kommun*) in da schwedischn Provinz Västra Götalands Län und dena historischn Provinzn Västergötland und Bohuslän. Da Haptort und da wesentliche Bestondtei vo da Gmoa is de Stod Gotnburg.

De Bezeichnung Gotnburg Gmoa (*Göteborgs kommun*) is eascht 1971 eigfiat worn. Afgrund vo am Beschluss vo de Gmoavatreta anno 1983 wead da Stodbegriff (schwed. 'stad*) imma dann ogwendd, wenns koane Konsequenzn fia de Gmoa hod. Aus am Grund gibts z Gotnburg sowoi Strossnschuida mi da Bezeichnung *Göteborgs stad* (Gotnburg Stod) ois wiar a *Göteborgs kommun'' (Gotnburg Gmoa).

## Im Netz

* Hoamseitn vo Gotnburg (schwedisch)
Schwitzhittn

A **Schwitzhittn** oda **Inipi** (Lakota: *se schwitzn*; engl. "sweat lodge") is a Hittn, de wo da zeremonielln Reinigung, Gsunddahoidung und Heilung deant. De Schwitzhittn woa bei dena Indianan owa aa bei vuin ondan Vejkan friara weit vabroadt. Bei de Lakota gheat Inipi zu de *Siebm Ritn* vo da Heilign Pfeifa und wead aa no heit duachgfiat.

Es gibt vaschiedane Typn vo Schwitzhittn: Wejche de wo wiar a Wigwam ausschaung bis zu oafochn Eadlechan, de wo mit Plonkn und Stämma odeckt wean. In da Regl wean Stoana auf an offanan Feia außahoib vo da Schwitzhittn dahitzt und nacha in de Mittn vo da Schwitzhittn glegt.

## Literatua
* Raymond A. Bucko: *The Lakota Ritual of the Sweat Lodge: History and Contemporary Practice*, University of Nebraska Press 1998.
* Joseph Bruchac: *The Native American Sweat Lodge: History and Legends*, 1993.
* Christiane van Schie: *Im Schoß der Erdmutter. Die Schwitzhütte, ein weiblicher Heilungsweg. Weltweite Tradition, Tabus und Zeremonien*. Drachen Verlag, Klein Jasedow 2010, ISBN 978-3927369-49-8.
Amulett

A **Amulett** (lateinisch *amuletum* – „Kroftspenda“, voahea arabisch *hammala* – „Trogebandl“) is a Gegnstod, dem o magische Kräfte zuagschriem wean. A Amulett soi Glick bringa und voa Schodn schitzn: Beispuisweis ois Schutz voam "besn Blick" oda "oias Liabeszauba".

Amulett weanoft am Keapa trogn, owa aa in Foazeign und im Haus aufbewoat. Scho in da Stoazeit hom si Menschen Iwarestln vo da Jogdbeite umghängt, zum Beispui Zähnt und Kroin. Des soit an Menschn, wo des trogn hod, de Kroft vo dem Viech gem.

## Variantn in vaschiedanan Kuituan
Es gibt an Hauffa Variantn vo Amulett in vaschiedanen Kuituan, zum Beispui:

*Oids Ägyptn: Skarabäus
*Christn: Kreiz, Reliquien
*Oids Griachaland: Goidans Vlies
*Germanen: Thorhamma
*Indiana vo Noadamerika: Medizinbeidl

## Schau aa
* Totem

## Literatua
* Hans Bonnet: *Amulett*. In: *Lexikon der ägyptischen Religionsgeschichte*. Hamburg 2000; ISBN 3-937872-08-6. S. 26-31.
* Manfred Brauneck: *Religiöse Volkskunst*. DuMont, Köln 1979, ISBN 3-7701-0967-8. S. 301.
* 

## Im Netz

* Artikel von Christa Tuczay in Hexenforschung/Historicum.net
* A Common Amulet in Judaism - Islam and Christianity
* Elfin symbol dictionary
* Hamsa 101
Donnavogl

Da **Donnavogl** (englisch: *Thunderbird*; Lakota: *Wakinyan*, "heilige Schwinga") is a riesiges, vogloatiges Wesen, des wo in de Mythn vo noadamerikanischn Indiana a bedeitande Roin spuit.

De Sponnweitn vo seine Fligl soi de doppete Läng vo am Kanu ausmocha. Da Schlog vo seine Fligl ziagt Woikn zamma, vauasocht Stiame und en Donna. Da Riesnvogl wead oft mit Heandln afn Kopf doagstejt und mit Zähnt im Schnobe. Aufm Totempfoi is a efta de obaste Figua. An Donnavogl deaf ma ned vaäagan, denn ea is sea schlau, unhamlich stoak und schnej in Rage. In oanign Mythn wead ea ois Gettabote und Deana vom Grossn Geist doagstejt, dea wo auf an Beag lebt.

Es wean Gschichtn vazejd, dass si Donnavegl in Menschn vawondln kena.

## Literatua
* Mark A. Hall: *Thunderbirds. Americas Living Legends of Giant Birds*. Mark A. Hall Publications - Paraview Press, New York NY 2004, ISBN 1-931044-97-X.

## Im Netz
*The Thunderbird Myth
Smörgåsbord

**Smörgåsbord** is a schwedisches Buffet, wo in Wiatshaisln und bei privatn Feian obotn wead. In Norwegen hoassts **koldtbord** ("koida Disch"), in Denemark sogt ma **kolde bord**.

Dees Wort 'smörgåsbord* kimmt vo 'smörgås* „Buddabrot“ und *bord* „Tisch“. De Wortwuazl 'smörgås* (weatle: "Buttergons") kimmt aus da Zeit, wo de Leidln no sejm Budda gmocht ham. De Buddaflockn, wo beim Buddan noch obm kema, eainnan on weisse Gansln (*gås*), wo im Wossa schwimma.

Dees Buffet besteht aus schwedischn Spezialitetn, koidn und woarman Speisn. De Leidln duan si sejm bedeana. A traditionejs *Smörgåsbord* fongt mit Fischhoppn o. Nacha gehts mit woarman Speisn weida. Im drittn Tei gibt Kaas und Cracker und zan Obschluss griagt ma no Nochspeisn mit Obst und Kuchn. Es gibt owa a kloane *Smörgåsbord*, wos ned so vui Auswoi gibt.

A bsondas reichhoitige Variantn vom *Smörgåsbord* is des *Julbord'', wo ois traditionejs Festessn z Weihnochtn offariat wead.

## Im Netz

*The essential Julbord from Radio Sweden including recipes
*History of Smörgåsbord, Smörgåsbord table setting and etiquette
Kolpino

**Kolpino** () is a Stod in Russland in da Region vo Sankt Petersburg un hod rund 138.979 Eihwohna (Staund: 2010). Seit 1998 gheat Kolpino administrativ zu Sankt Petersburg und büdt zauman mit fimf aundan Siedlungan an Beziak (Rajon).

## Gschicht

1710 hod da Fiascht Alexander Menschikow im Gebiet vom heitign Kolpino mitm Wiedaaufbau vo an ehemolign schwedischn Sägeweak augfaungt. De Produktion hod fian Schiffbau a sea hoche strategische Bedeitung ghobt. Um des Weak umadum hod si desweng schnö a Siedlung büdt, de wos 1722 offiziö zum neichn Ort Kolpino eakleat wuan is.

Im 19. Joahundat is des Sägeweak stoak ausbaut wuan und damit is aa de Bevejkarung vo Kolpino rosch gwochsn. 1878 hod da Ort an Status vo an *Possad* (Haundweakasiedlung) valiehn kriagt.

1912 hod Kolpino s Stodrecht dahoidn.

## Wiatschoft

De stoivaorwatende Industrie is zua Zeit s Heazstickl vo da Wiatschoft vo Kolpino.

2006 hod de bayrische Firma Knauf do a Gipskartonfabrik eaeffnet.

## Im Netz

* Stod und Rajon Kolpino (russisch)
* Haamseitn vo da Stod (russisch)
Troublemakers

De **Troublemakers** san a schwedische Punkbande aus Gotnburg. Se san 1981 grindd worn. Eana Musi is stoark an an Klong vo 1977 oglahnt. Eigweihtn in Bayern san de Troublemakers a Begriff. Aa zweng de Neifossunga (Coverversiona) vo oanign Liadan duach de deitsche Punkbande *Rasta Knast*.

2010 ham de Troublemakers fia eana Oibum *Made in Sweden* an easchtn Preis vom *Manifest Galan* in da Kategorie Punk/Hardcore gwunna.

## De Besetzung vo da Bande
* Christer Blomgren - Gsang
* Arild "Psychobilly" Hanssen - Klampfen
* Christian "Elvis" Odin - Boss
* Magnus "Sailor" Delbratt - Schlogzeig
* Charlie Claeson - Schlogzeig
* Martin Hansson - Schlogzeig
* Jens Petersson - Boss
* Lars-Olof "LOB" Bengtsson - Klampfen
* Dennis Johansson - Boss
* Jan Olof "Esso" Olsson - Schlogzeig
* Anders Puke - Boss

## Diskografie

### Oibm
* *Mental kristid* CD (1995)
* *Erektion* CD (1997)
* *Vild & vacker* CD (1999)
* *Pogo* CD (2000)
* *Kleptoman* LP/CD (2003)
* *Idiot* CD (2005)
* *Made in Sweden* CD (2009)

### Oanzl
* *Göteborg* (aa *Staden Göteborg*) EP (1987)
* *Hjältarna skålar i blod* EP (1989)
* *Änglarna* CD-Single (1995)
* *Mammas flickor* EP (1998)
* *Varning!* Split-EP mit Rasta Knast (2001)
* *Stenar & blod* CD-Single (2002)
* *Jävla idiot* EP (2005)
* *Punkheart* Split-CD mit Fifi And The Mach III (2005)
* *Go, Go Frölunda* CD-Single (2006) [gmoant san de *Frölunda Indians*, a Eishockey-Varein z Gotnburg]
* *Utan hjärta stannar Sverige* CD-Single (2007)

### Zammafossunga
* *Göteborg* Best-Of-LP (2002)
* *1995-2000* Best-Of-CD (2004)

## Beleg


## Im Netz

* https://web.archive.org/web/20190627155525/http://www.troublemakers.se/ (schwedisch)
Jaguarkriaga

De **Jaguarkriaga** (auf Nahuatl: **Ocēlōtl**) woa a Ordn vo Kriagan vo de Azteken. Des woan Beruafssoidotn und Eliteoaheitn, de wo imma an voadasta Front kämpft hom. Nem de Jaguarkriaga hods aa no de Odlakriaga (Nahuatl: cuāuhtli) ois Kriagaordn gem.

Des Totem vo de Jaguarkriaga woa da Mond und damit de Nocht. Des vo de Odlakriaga de Sun. De Jaguarkriaga hod ma scho vo weitn dakennt, weis auffällig gschmickt und ozong woan. Oft homs aa s Fej vo am Jaguar trong.

Damit ma im Ordn vo de Jaguarkriaga aufgnomma wean hod kena, hod ma mindastns via Feinde wearend oana Schlocht gfonga nehma miassn. Des Gfonganehma woa bei de Azteken vui heha ogseng ois wia s Umbringa vo Gegnan am Schlochtfejd. Wei ma de Gfonganan nacha feialich dena Gettan opfan hod kena.

## Literatua
* Ross Hassig: *Aztec Warfare. Imperial Expansion and Political Control*. University of Oklahoma Press, Norman 1988, ISBN 0-8061-2121-1

## Im Netz
* colonial-mexico.com
* Organización política y social
* aztec gods
* aztec warfare
Absolut Vodka

**Absolut Vodka** is a Wodka, wo z Åhus in Schwedn seit 1879 produziat wead. Ea guit ois wejdweit fiarande Wodka-Markn. Da Wodka wead aus Woaz und Wossa aus oana oagnan Quejn heagstejt.

Absolut Vodka is aa duach a spezieje Floschnform bekonnt und zua Markn worn. De Form dainnad an schwedische Apotheknfloschn.

Ausgangspunkt vo Absolut Vodka wor de Eafindung vo da fraktioniatn Destillation vom schwedischn Untanehma Lars Olsson Smith. Damit hod a bsondas reina Oikohoi vo hoha Qualitet heagstejt wean kena. Sein Wodka hod a nacha *Absolut Renat Brännvin* (absolut reina Bronntwein) gnennt. *Absolut* hoda oschliassend glei ois Woarnzeichn eitrogn lossn.

## Im Netz
* Hoamseitn vo Absolut Vodka
Pfusch

**Pfusch** is as Dialektwoat fia Schwoazoawad. Oiso waun ma am Finanzaumt foabai oawat, si unta da Haund zoin losst und koa Rechnung schreibt und koane Schdaian zoid. Des is natiali ned legal, kimd owa drozdem recht oft fia, bsondas bai Haundweaka und Haislbaua. De zwoate Bedeitung fu dem Woat is, a schlechte Oawad, iagendwos wos ned gscheit gmocht is, oiso a Glumpad.

Des Verb zu dem Substantiv is *„pfuschn“*.
Magdalena Neuner

De **Magdalena Neuner** (* 9. Feba 1987 z Garmisch-Partenkirchen) is a ehemolige bayrische Biathletin.

De Lena is de eafoigreichste Biathletin vo oin Zeitn. Alloa scho mit 10 Goidmedajn ba Wejdmoastaschoftn. Ois jingste Siegarin hod se an Gsamtwejdcup 2007/2008 im Biathlon gwunna. Ba iara easchtn Teinohm an Olympischn Wintaspuin is se im Feba 2010 Doppeolympiasiegarin woan. Se hod scho an Haffa Auszeichnunga dahoidn und is 2007 zua "Sportlarin vom Joa" gwejd worn. Nochdem's in da Saison 2011/12 in Gsamt- und Sprint-Wejtcup gwunna hod, hod's ihr Karriere als Biathletin im März 2012 beendet. 
In ihrer aktiven Karriere hod's zu de beliabtastn Spoatlarinnna vo Bayern und vo Deitschland zejd. 

Privat intressiat si de Lena u. a. fias Strickn. 2010 hod si dazua aa a Handorbatsbuach vaeffentlicht *Sieger-Maschen*.

## Beleg


### Artikl
* Roland Wiedemann: ''Magdalena Neuner, Biathlon-Star und Profi-Strickerin''. In: *[[Spiegel Online]]*, 30. Novemba 2007
* 
* Detlef Hacke: ''Lenas heile Welt''. In: *[[Spiegel Online]]*, 2. Feba 2008
* Volker Kreisl: ''Suche nach dem Nichts''. In: *[[Süddeutsche Zeitung]]*, 11. Dezemba 2009

### Interviews
* Claus Dieterle: ''„Mensch, geht das schnell“''. In: *[[Frankfurter Allgemeine Zeitung|FAZ.NET]]*, 9. Feba 2007
* 
* 
* 
* Claus Dieterle: ''„Ich habe keine Angst mehr vor dem Schießen“''. In: *[[Frankfurter Allgemeine Zeitung|FAZ.NET]]*, 4. Dezemba 2008
* 
* 
* Claus Dieterle: ''„Mein Gewehr muss leider im Keller schlafen“''. In: *[[Frankfurter Allgemeine Zeitung|FAZ.NET]]*, 3. Feba 2010
* Claus Dieterle: ''„Ich will nicht mehr die kleine, süße Lena sein“''. In: *[[Frankfurter Allgemeine Zeitung|FAZ.NET]]*, 12. Dezemba 2010

### Video
* 
* 
* 
* 

## Im Netz

* Hoamseitn vo da Lena
* 
* 
* Magdalena Neuner af da Hoamseitn vo Wallgau
Medizinbeidl

A **Medizinbeidl** is a traditionejs Taschal zum Umhänga, wo de noadamerikanischn Indiana magische Gegenständ mitgfiat hom. De Gegenständ hom voa oim a peasenliche Bedeitung fian Dräga. Oft sans Tei vo am Totem (a Fejstickal, Zähnt etc.).

De Geista oda s Totem hejfa dabei, dass ma im Medizintaschal guade, magische Gegnständ sammet, daduach sei Wissn eaweitat und si peasenlich entwickln duat. Zu de magischn Kräfte, de wo dena Medizinbeidln zuagschriem wean, ghean: Untastitzung bei da Jogd und im Kampf und a positiva Eifluss aufs Wedda und auf de Gsundheit.

Da Beidl guit sejm ois heilig. Wea an Medizinbeidl valiat, valiat sei Glick.

## Im Netz
*Bandolier bag information
*Seminole bag information
Keasch

A **Keasch**, aa **Vogl-Kirsch** (*Prunus avium*) oda **Siasskirsch** is a roude Kernfrucht. Schmeckt siass, innen is a hirda Kern. Wenn ma oft Keaschn ist, blahts oan auf und des duad ned woi.

Ned zan vawegsln han de Keasch mid de Weixln, de a weng dunkla und ned so siaß han und de ma aa *Sauakirsch* (*prunus cerasus*) nennt.

## Nutzung

Keaschna san in Bayern und in Östareich noch Äpfen da beliabtaste Baamobstobau.

S Keaschbaamhoiz werd vor oim ois Furniahoiz firn Innaausbau und ganz bsondas zweng da scheenan Forb ois Mebehoiz vawendt.

Vo de Imka wean de Keaschna aa sakrisch gschätzt, wei da Nekta an sakrisch hohn Fruchtghoid hod.

## Baam vom Joar

Am 22.&nbsp;Oktoba 2009 is de Keasch zum Baam vom Joar 2010 gwejd worn.

## Beleg



## Literatua

* Li Chaoluan, Jiang Shunyuan & Bruce Bartholomew : *Cerasus* in der *Flora of China*, Volume 9, 2003, S. 409: ''Prunus avium'' - Online. (Obschnitt Beschreibung)
* Hildemar Scholz, Ilse Scholz: *Prunoideae*. In: Hans. J. Conert u. a. (Hrsg.): *Gustav Hegi. Illustrierte Flora von Mitteleuropa. Band 4 Teil 2B: Spermatophyta: Angiospermae: Dicotyledones 2 (3). Rosaceae 2*. Blackwell 1995, S. 446-510. ISBN 3-8263-2533-8

## Im Netz

* Kompendium zur Vogelkirsche - LWF-Wissen 65 
* 
* ''waldwissen.net'': Handbuach Keasch
TSG 1899 Hoffenheim

Da **TSG 1899 Hoffenheim** (amtli: *Turn- und Sportgemeinschaft 1899 Hoffenheim e.&nbsp;V.*) is a Sportvarein aus Hoffenheim, des wo a Stodtei vo Sinsheim is, ana Stod im neadlichn Badn-Württemberg. Gründt worn is da Varain am 1. Septemba 1899. vo do kimd aa da Nama. Bekannt is da Varain, dea wo 4.500 Mitglieda hod, seit dem sei erschde Herren-Moschoft 2008 in de deitsche Bundesliga aufgschdign is, des wo fia an Varein aus ana Kloastod wos bsundas is.

De Hoamspui vo da easchtn Moschoft wern in da Wirsol Rhein-Neckar-Arena austrogn, de wo 2009 eaeffnet worn is. Friara homs im Dietmar-Hopp-Stadion z Hoffenheim bzw. im Carl-Benz-Stadion z Mannheim gspuit.

Gferdat werd da Varein vom SAP-Mitbegrinda Dietmar Hopp, dea wo friara sejm bei da TSG Hoffenheim gspuit hod. Sei Untastitzung hod da Profi-Fuassboiobteilung zwischn 1990 und 2008 in Aufstieg aus da Kreisliga A bis in de Bundesliga megli gmocht. 
In der Saison 2016/17 hat Hoffenheim des bisher beste Ergebnis vo da Vereinsgeschichte erreicht. Nochdem de Mannschaft de Hinrunde ungschlagn auf Plotz 3 beendet hot, hots am 21. Aprui 2017 durch a 1:1 gengan 1. FC Köln eastmois de Qualifikation für an europäischen Wettbewerb erreicht.

## Erfoige
* Vize-Moasta vo da 2. Bundesliga und Aufstieg in de 1. Bundesliga: 2008
* Vize-Moasta vo da Regionalliga Süd und Aufstieg in de 2. Bundesliga: 2007
* Moasta vo da Oberliga Baden-Württemberg und Aufstieg in de Regionalliga Süd: 2001
* Moasta vo da Verbandsliga Baden und Aufstieg in de Oberliga Baden-Württemberg: 2000
* Badischa Pokalsiega: 2002, 2003, 2004, 2005

### Kada 2017/18
(Stand: 3. Juli 2017)

## Andare Sportartn
Da Varein is aus an Turnvarein entstandn. Heit is da Fuassboi as Wichtigste. Danebm gibts weida as Turna und dazua no de Leichtathletik.

## Literatua
* Hardy Grüne: *TSG Hoffenheim.* In: *Vereinslexikon. Enzyklopädie des deutschen Ligafußballs.* Band 7, AGON, Kassel 2001, ISBN 3-89784-147-9, S. 228.
* Wolfgang Brück: *Das Wunder von Hoffenheim: Von der Kreisklasse bis in die Bundesliga.* Druckerei Odenwälder, 2008, ISBN 3-936866-26-0.

## Im Netz

* Hoamseitn vo da TSG 1899 Hoffenheim

## Beleg
Vene

A **Vene** is a Oda im Körpa drinad, wo s'Bluad duachi rind. Davo hama mehrane. Des is a Art Strass, durch de as Bluad durch unsan Körpa durch rind. Da Dokta sticht eine, damita a Bluad ohnehma ko, owa meistens drifftas ned.

Venen hoasn de Odan, de zum Heazn zruk gengan, wo oiso des fabrauchde sauerstoffoame Bluad aus de Organe und Muschkin, zruk zum Heazn rind. Des Bluad in de Venen is desweng a dunkla und hod meara a blaue Foab, wos ma a fu Aussn duach de Haud duachi siagt. Damid as Bluad aus de Extremitätn, oiso de Hend und Fiass, zruk zum Heazn pumpt wean kau, haum de Venen Kloppn innen drin, de fahindan, das s'Bluad wida beago rind.

De Odan de fum Heazn weka gengan hoast ma im Untaschiad dazua Aterien.
Field Programmable Gate Array

A **Field Programmable Gate Array (FPGA)** (boarisch: *im Fejd programmiabore Gatta-Ooadnung (FPGO)*) is in da Digitaltechnik a integriata Schoitkroas (IC), wo a logische Schoitung eineprogrammiat wern ko.

Durch a Programm ko ma domit vorgem, wos an de Ei- und Ausgäng (aa bidirektionale IOs san meglich) glesn oda gschriebm werd. Aa komplexaste DSP Algorithmen kenna obbuid wern. Des nennt ma Konfiguration vo am FPGA.

Andersta ois wia bei da Programmiarung vo Rechnan oda Steiarunga is oba da Programmablauf ned sequenziell, sondern parallel. Des hoasst zwoa, oder meara Prozesse, kenna zua sejm Zeit rechna, oda IO Operationa vornehma.

## Wias funktioniat

D'Hardware afm Die vom IC is fest, und werd, ned wia beim EPROM beim Brenna unwiederbringlich vaändat. Sie besteht aus am Rasta aus Leitunga, die wos iba Lookup-Tabejn gschoiten wern kenna. Wei de Konfiguration (andas ois beim EPROM) jeds Moi valorn geht, wenn ma ausschoit, muass jeds Moi beim Eischoitn die Konfiguration glodn wern. Des mocht ma moast iba an EPROM, an EEPROM oda an Flash-Speicha.

## Wos no ois gibt in an FPGA

Aussa da Logik, de wo ma sejm definian ko, gibts in de moastn moderna FPGAs aussadem aa no feste Bleck,
wia an Block RAM, DSP-Slices, DCMs, PLLs oda sogor PCI-Express PCIe-Endpoint Blocks.

## Entwurf vo am FPGA-Design

Da Entwurf vo FPGA-Designs werd iba Hardwarebeschreibungssprochn gmocht. Heitzdog hod si vor oim Verilog oda VHDL duachsetzn kenna. Friara hots aa no Sprochn wia ABEL oda AHDL (Altera Hardware Design Language) gem.
De moastn Sochan wern mit Finite-State-Machines (FSM) mit vaschiedn Konzepen (Beispui: Moore- oda Mealy-Automat) bschriebm, sofern a State-Maschine nedig is. Oafochere Sochan kenna aa iba logische Gleichunga definiat wern.

## Wo braucht ma des

Grod fia Prototypen oda oba aa fia Kloanserien greift man gern afs FPGA-Design zruck, wei de Flexibilität, de wos ma hot,
sea groß is. So kenna Schoitunga zeascht verifiziat wern, um nacha grässere Serien z produzian. Da gebane Parallelismus durch FPGA Strukturen mocht Sochan meglich, de wo mit am Microprozessa ned gengan. Bei Kloaserien, do wo si de Featigung vo am ASICs ned rentiat ko trotz hehara Kostn a Funktion dazuit wean.

## Im Netz
* 
* Open Source IP Entwicklungsressourcn
* Projekte und Hintagrundinformationa (englisch)
* FAQ vo comp.arch.fpga
* FPGA Vakaifa, Webcast, Foren, IPs, Produkte
* FPGA-Grundlogn bei mikrocontroller.net
* Digitales Open-Source-Oszilloskop auf FPGA-Basis (1 GS/s)
* FPGA Datenbank
Wiam

De **Wiam** (amtli: **Würm**) is a eppa 35&nbsp;km langa Fluss in Bayern. Se is da Obfluss vom *Wiamsee*, wo seit 1962 amtle Starnberger See hoasst. Da Ofang vo da Wiam liegt am Nordostend vo Starnberg.

De Wiam is sowoi a rechta Nebmfluss vo da Amper ois wiar a linka Nebmfluss vo da Isar. Da Haptoarm vo da Wiam mindd ba Dachau in de Amper, de wo nacha ba Moosburg in de Isar mindd; da Wiamkanal rinnt iwa de Moosach direkt zua Isar.


Datei:Würm Mühltal-1.jpg|Wiam im Mihtoi
Datei:Wuerm Krailling.jpg|z Krailling
Datei:Würm Pasing.jpg|im Pasinga Stodpark
Datei:Würmkanal mit Gilmer Schloss 1.jpg|Wiamkanal am Gilmer Schloss


## Literatua

* Hans Jürgen Hansen, Evelinde Manon: *Das Würmtal zwischen Starnberg und Dachau*. Urbes Verlag, Gräfelfing 1982
* Erich Weichelt, Mark Schütze, Gerhard Ongyerth: *Die Würm*. Münchenverlag, Minga 1997
* Rolf K. Meyer, Hermann Schmidt-Kaler: *Auf den Spuren der Eiszeit südlich von München - westlicher Teil*, Wanderungen in die Erdgeschichte, Band 9, ISBN 3-931516-10-5

## Im Netz

*  ''Die Würm. 35 Kilometer bayerischer Geschichte'' (*Bayern 2* radioWissen)
* Erholungslandschoft zwischn Wism und Isar (pdf; 373&nbsp;kB)
* De Wiam im Stodgebiet vo Minga
* Wossastandsmejdunga
Tenskwatawa

**Tenskwatawa** (boarisch: „De offane Tia“), friara **Lalawethika** (boarisch: "De Rassl" bzw. "Da Leammocha"), (* 1775; † 1836 in Kansas, USA) woar a Haiptling und Medizinmo vo de Shawnee-Indiana. Ea is da Bruada vom berihmtn Indianafiara Tecumseh (1768–1813), dea wo vasuacht ghobt hod, a indianische Allianz aufzbaun und im *Britisch-Amerikanischn Kriag* ums Lem kema is. Tenskwatawa is bekonnt ois "Da Prophet" bzw. da "Shawnee Prophet".

## Friahe Joa

Tenskwatawa is ois Waise bei seine Gschwista aufgwoxn, wei sei Voda scho voa seina Gebuat gstoam is und sei Muada nacha glei de Familie valossn hod. Ea woa a Aussnseita und hod ois Vasoga goitn. Ea woa a schlechta Jaga und a unfähiga Kriaga, zwoa Fähigkeitn de wo fia an Mo bei de Indiana vo dera Zeit fian Rong entscheidend woan. No dazua hod a bei am Jogdunfoi a Aug valoan und sei Gsicht woa entstejt. Ois ständige Zuischeim vo Lästarung und Spott is a am Oikohoi vafoin.

## Da Religionsfiara

Anno 1805 hod da Tenskwatawa a Serie vo Visiona duachlebt, de wo sei Lem vaändat hom. Ea is danoch zum Prediga und Prophet worn und hod de Besinnung aufs traditioneje Indianalem gfoadat. Sei Ohängaschoft is rosch gwoxn.

Des Zentrum vo seina Religionsbewegung is de Indianasiedlung Tippecanoe woan, wo da Indianaprophet aa sejm glebt hod. Da Ort is nacha aa in Prophetstown umgnennt woan.

## Niadalog und End

Da Tenskwatawa is mit da Zeit imma militanta woan. Ea hod imma mea Ohänga griagt, ned nua vo de Shawnee sondan aa vo ondan Indiana-Vejkan. Es is imma wieda zu Iwagriffn auf weiße Siedla kema. Da spodare US-amerikanische President William Henry Harrison hod Truppm higfiat. In Obwesnheit vo seim Bruada Tecumseh, am politisch-militearischn Indianafiara, hod da Tenskwatawa de Vision ghobt, dass de Indiana unvawundboa waradn und gegn de Weißen gwinna dadatn. Deswegn hod a de Indiana vo Teppecanoe in a aussichtslose militearische Konfrontation gegn a reguleare Armeeeinheit gfiat. In da *Schlocht vo Tippecanoe* san de Indiana in nua zwoa Stundn niadagmetzlt woan. Prophetstown hod da Harrison niadabrenna lossn.

Mit dera foischn Prophezeiung und mit da Niadalog hod da Tenskwatawa sei Oseng und Mocht ois indianischa Prophet und Religionsfiara valoan ghobt und nia mea wiedadalongt, obwoiras imma wieda vasuacht ghobt hod.

De nextn Joa hod a in Kanada vabrocht. 1825 is a wieda in de USA gonga. 1826 hod a afm Gebiet vom heiting Kansas City a Indiana-Siedlung grindt und is 1836 do gstoam.

## Schau aa
*Black Hawk -  Medizinmo und Kinstla vo de Lakota

## Beleg


## Literatua
* Edmunds, R. David. *The Shawnee Prophet*, 1985 
* Edmunds, R. David. *Tecumseh and the Quest for Indian Leadership * (2. Auflog, 2006)
* Drake, Benjamin: *The Life of Tecumseh and His Brother The Prophet.* Reprint vo da Ausgob vo 1858, University Press of the Pacific, 2002.

## Im Netz
*
Stootspark vo Prophetstown

Da **Stootspark vo Prophetstown** (amtle: **Prophetstown State Park**) is a Stootspark (Nationalpark) bei da Stod Battleground, im Tippecanoe County vom US-Bundesstoot Indiana. Da Park is 8.1&nbsp;km² grouß und is 2004 aufgmocht woan. Damit is des da jingste Stootspark vo Indiana. Im Park liegt aa des Freilichtmuseum vo Prophetstown. Des Museum bsteht aus am Nochbau vo oana Shawnee-Indiana-Siedlung und oana Farm aus de 1920a Joa.

En Nama hod da Park vo da ehemolign Indianasiedlung Prophetstown dahoidn, wo in da Näh glegn is. Prophetstown, aa Tippecanoe, is wiedarum nochm Shawnee-Prophetn Tenskwatawa ("Da Prophet") so gnennt woan, am Bruada vom bekonntn Indianafiara Tecumseh.

## Im Netz

* Indiana Department of Natural Resources' official Web page
* The Museum at Prophetstown
Battle Ground (Indiana)

**Battle Ground** is a Ort in Tippecanoe County im US-Bundesstaat Indiana. Da Ort hod 1.334 Einwohna (Stand: 2010).

Battle Ground liegt in da Näh vom Schlochtfejd vo da *Schlocht vo Tippecanoe*, a boa hundat Meta wega vom *Wabash River*.

In da Nochbaschoft vo Battle Ground is aa da Stootspark vo Prophetstown. Auf dem sein Glanda liegt s Freilichtmuseum vo Prophetstown. Des Museum besteht aus am Nochbau oana Indiana-Siedlung und oana Farm aus de 1920a Joa, de wo wia anno dozumoi bewiatschoftet wead.

## Im Netz
* Town of Battle Ground, Indiana website
* Tippecanoe County Historical Association
Indiana (Bundesstoot)

**Indiana** is a Bundesstoot vo de USA, de Hauptstod is Indianapolis. De postalische Obkiazung vom Stoot is **IN**. De Eihwohna vo Indiana wean *Hoosier* gnennt, dahea hoassts aa „The Hoosier State“. *Indiana* bedeidt „s Land vo de Indianer“.

Bevoa de easchtn Eiropäa af Indiana kema san, hom duatn Delaware-, Miami-, Potawatomi-, Shawnee- und Wea-Indiana glebt.

## Im Netz

* Hoamseitn vo Indiana
Schwedninsl

De **Schwedninsl** (amtli **Schwedeninsel**; friara **Erlaich**) is a kloane Insl im Sidn vom Ammersee am Valandungsmoor, zwischn da Ammer im Ostn und da Rott (Oide Ammer) im Westn. De Insl is 1,7 Hektar gross und unbewohnt. Am Nordufa steht a vafoins Gebaide, wo vor 1949 ohne Genehmigung baut worn is. As Erlaich gheat zan Natuaschutzgebiet *Voglfreistettn Ammersee-Sidufa* (seit 1979) und is mit Schuif iwawoxn. De Schwedninsl wead a efta ois Hoibinsl ogsegn, weis im Sidn nua duach an 2 - 3 Meta broadn Wossagrobm vom Festland trennt is, wo duach Schuifwux fost valandet is.

De Insl gheat gresstnteis zua Gmoa Pähl, Gemarkung Fischen am Ammersee im Landkroas Weilheim-Schongau, nua a schmoija Stroafn im Westn mit 0,2 Hektar gheat za koana Gmoa, sondan is wiar aa da See gmoafreis Gebiet. Da Grundeigntima is da Freistoot Bayern.

Im Dreissgjaarign Kriag ham si de Eihwohna vo Dießen vor dena schwedischn Soidotn afs Erlaich in Sichaheit brocht. So is de Insl za ian Nama kema.
Martapfoi

Da **Martapfoi**  woa bei a boa noadamerikanischn Indiana-Vejkan a Pflock, wo gfongane Feinde festbundn, in da Effentlichkeit gmartat und nacha moast higricht woan san. Da Martapfoi hod nix mitn Totempfoi zdoa, wia des in Indianafuim mongmoi suggariat wead.

Des Martan hod ned an Zweck ghobt, Gständnisse aussazpressn, sondan an Wuin vom Gfonganan z brecha. Je gressa s Oseng vom Gfonganan woa, umso massiva woa de Foita. Und je länga a Gfongana de Schmeazn ausghoidn hod, desto mea Oseng hod des fia de Kriaga brocht. De Foitarung hod dogelong dauan kena.

De Martapfoi-Gschichtn san owa oft iwatriem woan, wei des fia de Kriagspropaganda geng de Indiana nitzle woa.

## Schau aa
* Totempfoi

## Literatua
* David J. Wishart: *Encyclopedia of the Great Plains*.  University of Nebraska Press, 2004
Goignbeag

**Goignbeag**, aa **Goignbichl**, **Goignhigl** oda **Robmstoa**, hod ma Higln gnennt, wo friara effentliche Hirichtunga duachn Goign stottgfundn ham. In ganz Eiropa gibts deswegn vui Higln und Beag, wo noch am Umstand gnennt woan san: z. B. deitsch *Galgenberg*, engl. *Gallows Hill* oda schwedisch *Galgbacke*.

De Goignbeag san moast in da Umgebung vo Ortn mit oagna Grichtsborkeit glegn. De Higrichtatn san zua Obschreckung oft long henga bliebm, bis vawest worn oda de Hund und Robm fian Rest gsorgt ham. De Leichn san oft glei am Goignbeag oda am *Goignocka* (Grundstickl in da Neh) vagrobm worn.

De Goignbeag san heit moast mit Woid zuagwoxn. Iwareste vo Hirichtungsstettn gibts nua dort, wo stoanane Ologn vorhandn worn.

## Galerie

File:Galgbacken Hammarby 1856.jpg|Goignbeag z Hammarbyhöjden, 1856.
File:Gotland-galgen hg.jpg|Goignbeag z Visby, 1980.


## Literatua
* Björn Hasselblad; Lindström Frans: *Stockholmskvarter: vad kvartersnamnen berättar*, Almqvist & Wiksell / Geber, Stockholm 1979. ISBN 91-20-06252-4.
Indianafletn

De **Indianafletn** (engl.: *Native American Flute* oda *love flute*) is a traditionelle Fletn von de nordamerikanischn Indiana. Zweng ian markantn Klang is de Fletn berihmt. De Fletn is friara vor oim Solo gspuit worn, oft fir de Brautwerbung, Heilung, Medidation und Riten. Heit werd de Fletn aa im Ensemble gspuit.

De Indianafletn is a weit mensuriate Kernjspoitfletn. Da Kernspoit werd bei da Indianafletn mit an Reida auf da Außnseitn vo da Fletn gformt. De Indiana vawendn oba aa no andare Fletntypn: Kernfletnortige und Blockfletnortige.

Duach de Untadrickung vo de Indiana is de Fletn fost in Vagessnheit grotn. Erscht in de 1970a Joar hod de Indianafletn wieda a Renaissance dalebt: durch indianische Ensembles und in da Wejdmui; es san oba a Stickln fir klassische Musi gschriem worn. Bekonnte indianische Fletistn san zan Beispui de Grammy- und Nammy-Award Gwinna Mary Youngblood, Bill Miller und R. Carlos Nakai.

## Im Netz

* International Native American Flute Association 
* Flute Tree 
* Flutopedia an encyclopedia for the Native American flute
* Historical Flute (Archive)
Neikiach am Simssee

**Neukiach am Simssee** is a Ortstei vo da Gmoa Riedering im obboarischn Landkroas Roasnham. Neikiach wor bis 1978 a eignständige Gmoa und is im Zug vo da Gmoagebietsreform in de Gmoa Riedering eigmoand worn.

Des typische Kiachdorf hod ebba 650 Eihwohna.

Neikiach is scho 924 ois *Niuunchircha* urkundli eawähnt worn.

Neikiach is weit iban Cheamgau ausse durchs Kiachal *Maria Stern* bekonnt. De sengaswerte Woifohrtskiach deafat scho um 1450 baut worn sei.

## Im Netz
*De Hoamseitn vo da Gmoa Riedering
*Hoamseitn vo da Jungbauanschoft Neikiach
Sockerdricka

**Sockerdricka** (schwedisch fia: *Zuckergetränk*, Boarisch: **Zuckadrangl**, is a schwedischs Kracherl aus'm 19. Joarhundad. Friaha is des nua mid Zugga, Ingwa und Citronasaire heagstejd woan. Heizdog lossd ma'n Ingwa weg und gibd dofia Aromastoffe eini.

Sockerdricka wead heit no vakaffd und is in Schwedn a bliabde Grundlog fia Mischdrangln.

In de Gschichtn *[[Michel aus Lönneberga]]* (schwedisch: **Emil i Lönneberga**) vo da Astrid Lindgren is Sockerdricka s Liablingsdrangl van Michel.
Native American Music Award

Da **Native American Music Award** (**NAMA**), bessa bekonnt ois **Nammys** is a Musipreis fir indianische bzw. indigene Kinstla vo Amerika.

Da Preis is 1998 ins Lebm gruafa worn und jeds Joar wern Kinstla in 30 Kategorien auszeichnet. De Preisdräga keman vor oim aus de USA. Nur hi und wieda wern aa Kinstla vo Kanada, Mittl- und Siidamerika auszeichnet.

## Berihmte Preisdräga

### Preis fias Lemswerk (Lifetime Achievement Awards)

* Robbie Robertson (1998)
* Rita Coolidge (1999)
* Tom Bee of XIT (2000)
* R. Carlos Nakai (2001)
* John Densmore (2003)
* Tiger Tiger (2007)
* Joanne Shenandoah (2008)
* Bill Miller (2008)
* Stevie Salas (2009)
* John Trudell (Living Legend, 1998)
* Navajo Code talkers (Living Legend, 1999)
* The Neville Brothers (Living Legend, 2001)
* Floyd Red Crow Westerman (Living Legend, 2002)
* Tommy Allsup (Living Legend, 2009)

### Ruhmeshoin (Hall of Fame)

De NAMA fiaht aa a *Ruhmeshoin* (Hall of Fame), wo legendäre Indiana-Musika oda Musika mit indianischa Vawondtschoft aufgfiaht san:

* Jimi Hendrix (Cherokee), 1998
* Buddy Red Bow, 1998
* Hank Williams, 1999
* Jim Pepper, 2000
* Crystal Gayle, 2001
* Kitty Wells, 2002
* Doc Tate Nevaquaya, 2006
* Link Wray (Shawnee), 2007
* Redbone (Musibande), 2008
* Rickey Medlocke, vo da Musibande *[[Lynyrd Skynyrd]]*, 2008
* Janice Marie Johnson, vo da Musibande *A Taste of Honey*, 2008
* Felipe Rose, vo da Musibande *Village People*, 2008
* Ritchie Valens, 2009,

## Beleg



## Im Netz
* Hoamseitn vo ''Native American Music Awards''
* [Native American Music Award bei [MySpace] ]
* Artikel über ''Ellen Bello'', Gründerin des ''Native American Music Awards'' in ''The New York Times''
Ferrara

**Ferrara** is a obaitalienische Stod in da estlichn Poebane in da Region *Emilia-Romagna*. S is de Haptstod vo da Provinz Ferrara. De Stod liegt am rechtn Ufa vom Po. A Seitnoarm fliasst direkt duach de Stod. De Universitet vo Ferrara in 1391 grindd worn und zejd damit za de ejtastn vo Eiropa.

De Stod is im friahn Mittloita entstandn und is domit koa remische Grindung, wo in Italien a Raritet is. De Oidstod vo Ferrara is vo da UNESCO ois Wejdkuituaeabe onakonnt.

## Literatua
* Birgit Emich: *Territoriale Integration in der Frühen Neuzeit. Ferrara und der Kirchenstaat.* Habilitationsschrift. Universität Freiburg 2002. Böhlau, Köln, Weimar, Wien 2005, ISBN 3-412-12705-1.
* Trevor Dean: *Land and Power in Late Medieval Ferrara: The Rule of the Este, 1350–1450.* Cambridge University Press, Cambridge 2002, ISBN 0-521-52186-6, (begrenzte Vorschau)

## Im Netz

* Hoamseitn vo da Stod Ferrara
* Tourismus-Information vo da Provinz Ferrara
* Hoamseitn vom Palio z Ferrara
Shawnee

De **Shawnee**, **Shaawanwaki**, **Shaawanooki**, **Shaawanowi lenaweeki** und **Shawano**, san Algonkin sprechnde Indiana vo Noadamerika. Friara homs amoi in Ohio, Virginia, West Virginia, Western Maryland, Kentucky, Indiana und Pennsylvania glebt. Heit gibts drei bundestootlich onakonnte Shawnee Stämme, de wo oi ian Hauptsitz in Oklahoma hom, und zwoa: De *Absentee-Shawnee* (Absentee-Shawnee Tribe of Indians of Oklahoma), de *Estlichn Shawnee* (Eastern Shawnee Tribe of Oklahoma) und de *Shawnee* (Shawnee Tribe). Es gibt owa aa no a boa Shawnee-Sippn ("Bands") in Ohio und ondan Bundesstootn.

## Shawnee Flaggn




## Shawnee Minzn




## Berihmte Shawnee

* Black Hoof, aa *Catecahassa*, Shawnee-Haiptling und Gengspuija vom Tecumseh. Woa da Moanung, dass de Shawnee si dena eiropäischen Eiwondaran opassn miasstn, damits ned untagenga.
* Link Wray (1929-2005), da berihmte Rockgitarrist, hod Shawnee-Voafoan ghobt.
* Tecumseh (1768-1813), oana vo de bekonntastn Indianahaiptling iwahapts; hod vasuacht vaschiedane Indiana Vejka z vaeinen, um gegn de eiropäischn Siedla Widastand leistn z kena.
* Tenskwatawa (1775-1834), Medizinmo und Religionsfiara; *Da Prophet* oda da *Shawnee Prophet*, Grinda vo oana indianischn Religionsbewegung; jingara Bruada vom Tecumseh.

## Beleg


## Literatua
* Stephen Warren: *The Shawnees and Their Neighbors, 1795–1870*, Urbana and Chicago: University of Illinois Press 2005

## Im Netz

* Shawnee History (englisch)
* Shawnee Indian Tribe (englisch)
Gejd

**Gejd** oda a Göd (vom indogermanischn *ghel=[[Goid]]* und dem ohb. *gelt*, Vagejtung, Vagitung, Eikommen oda Weat), (dt.: **Geld**), is jeds oigmoa onakannte Tausch- und Zohlungsmiddl. Es a Begriff fira Weatquivalent. Im praktischn Brauch is Gejd a Zwischntauschmiddl, damit ko ma Socha und Leistunga kaffa.

Gejd ko in materiella und immateriella Foam existian. Gejdminzn und Banknotn san beispuisweis materielle Foamen vo Gejd, Bankguthabn und Kreditzuasogn san immaterielle Gejdfoamen.

## Gschicht

De Grundidee vom Gejd kimmt vom Tauschhandl. Bevoa s Gejd gem hod, is a Soch oda Leistung mit oana andan Soch oda Leistung tauscht woan. Wea mea Droad ghobt, ois wiara braucht hod, hod des beispuisweis fia a Goass eitauschn kina, vo oam, wo mea Goass ghobt hod ois wiara fia sei Vasoagung nedig ghobd hod. Mid da Zeit san Zwischntauschmittl imma bliabta woan, weus leichta z`Transportian und z`Haundhobm woan, wiar z.B Goid, Süba, Schmuck, Gwiaz usw. Draus hod si des Gejd entwicklt.

Des easchte Land, wos Gejdd gem hod, woas Land Lydien, des in da heidign Tiakei glegn is. Des is ebba 650 Joar voa unsara Zeitrechnung gwest. De Gejdmünzn woan kloane Stickln vo am weatvoin Metoi mit am genau festgletn Gwicht, auf des a Löw drauf prägt gwest is.

## Schau A
*Gschicht vom Göd

## Im Netz

* Gejdmuseum vo da Deitschn Bundesbank
* Gejdmuseum vo da Östareichischen Nationalbank
* World Paper Money 
* Federal Reserve Bank of Chicago

## Beleg
Medizinradl

**Medizinradl** (dt. *Medizinrad*, engl. **Medicine Wheel**) nennt ma bstimmte heilige Platzln vo Prärie-Indiana. De Medizinradln bstenga aus Stoaformationa, de wo konzentrisch oogoadnet san. Davo gibts zwischn 70 und ebba 150 (je noch Interpretation bei stoaka Zastearung). Se liegn in de neadlichn Großn Ebenen (Great Plains), im Noadn vo de Vaeinigtn Stootn und im Siidn vo Kanada. Vo de Lakota weads Medizinradl aa in stilisiata Foam ois religieses Symboi vawendt. Des ham aa esoterische Ziakl aufgriffn.

## Literatua
* John Brumley: *Medicine Wheels*. In: Guy Gibon (Ed.): *Archaeology of Prehistoric Native America*. New York & London, Garland Publishing, 1998, ISBN 0-8153-0725-X, p.&nbsp;68f, 509f
* John Brumley: *Medicine Wheels on the Northern Plains – A Summary and Appraisal*. Edmonton, Archaeological Society of Alberta, 1988

## Im Netz
* Royal Alberta Museum: FAQ: What is a Medizine Wheel?
* National Park Service: Medicine Wheel National Historic Landmark
* Valley City State University: The Medicine Wheel Park

## Beleg
Kräftskiva

**Kräftskiva** (boarisch: **Krebsfest**) is a traditionejs schwedisches Fest, wo im Zammahang mit da Krebsfangsaison im Spodsumma steht. In dera Zeit wead in vuin schwedischn Famijn Krebs gessn.

De Haptspeis vo oana Kräftskiva besteht aus ganzn Flusskrebsn, wo mit an Haffa Dui in Soizwossa kocht und koid gessn wead.

Ois Beilogn gibts iblichaweis Buguette, Knäckebrot, mit Kimme gwiaztn Kaas und oft wean aa traditioneje Smörgåsbordspeisn serviat. Dazua keman no de rechtn Drangln wia Aquavit und Bia fia Eawoxane und Sockerdricka fia Kinda. Traditionej wean lustige Hiadl, Latz und Schiazn mit Krebsmotivn trogn und de Zimma iwa da Terrassn mit Keazn und Lampions gschmickt.

Wichtiga kuitureja Bestondtei vo oana Kräftskiva is dees gmoasame Singa vo traditionejn, schwedischn Schnops-Liadln. Dees san moast kuaze, komische Liada, vo dena ban Essn imma wieda a Strophn gsunga wead und nacha imma mit am Schnops bschlossa wead. A Drinkspruch hoasst beispuisweis: *„Oa Krebs, oa Schnops, oa Liad“.*

## Galerie

Da Weg vom Krebs vo da Krebs-Reisn afn Tisch.

Datei:Krebse 2000e.jpg|*Aussetzn vo da Reisn*
Datei:Krebse 2000d.jpg|*Lebende Krebs*
Datei:Krebse 2000a.jpg|*Zuabereitung*
Datei:Kräftfest 1990.jpg|*Moizeit!*


## Literatua
*  p.&nbsp;123. Google books

## Im Netz

* Die Kunst, einen Krebs richtig zu essen (schwedisch)
Haiptling

A **Haiptling** is a Fiara vo am Stamm oda Clan.

Des Woat kimmt ausm Oidfriesischn und hod Ofiara ghoassn. Wearend da Kolonialzeit is auf archaische Gsejschoft, ohne stootliche Organisation, iwatrogn woan.

Heit is da Begriff voa oim mit de Indiana vabundn und wead bis heit vawendt.

## Berihmte Indianahaiptlinge

* Adatlichi (Hoathoiz, engl. Cochise)
* Gokhlayeh (Da Gähnende, Geronimo* Godasiyo
* Hehaka Sapa (Schwoaza Ejch, engl. Black Elk)
* Ite-o-Magazu (Regn im Gsicht, engl. Rain in the Face)
* Mahpiya Luta (Rode Woikn, engl. Red Cloud)
* Moketavato (Schwoaza Kessl, engl. Black Kettle)
* Pine Leaf (Kiefan Bladdl), (weiblicha Haiptling vo de Crow, Woman Chief)
* Tashunka Witko (Varuckts Ross, engl. Crazy Horse)
* Tatanka Iyotanka oda Sitting Bull (Sitzenda Bulle) 
* Tecumseh
* Vooheeve bzw. Tahmelapashme (Moagnstean bzw. Stumpfes Messa, engl. Morning Star bzw. Dull Knife)

## Im iwatroganan Sinn

"Haiptling" wead im Boarischn aa oft ironisch vawendt, um an Gegna obzweatn.

## Beleg


## Literatua

* Susan Arndt und Antje Hornscheidt (Hrsg.): *Afrika und die deutsche Sprache. Ein kritisches Nachschlagewerk.* Unrast, Münster 2004, ISBN 3-89771-424-8
Blaue Lackn

De **Blaue Lackn** (aa *Blaue Lacke*, amtli: **Blaue Lache**) is da sidlichste „See“ im *Nationalpark Berchtesgoan*. Se liegt afm Gebiet vo da Gmoa Schenau am Kinisee.

De Blaue Lackn hod a Leng vo eppa 65 Meta ba oana maximaln Broadn vo 40 Metan, wo a Obaflechn vo nua guad 2200&nbsp;m² oda 22&nbsp;Ar bedeidd.

Mit am Wossaspiagl vo 1836&nbsp;Metan iwa NN is da See woi oans vo de hext gleganan Stehgwessa in Bayern und in Deitschland. De Lackn hod weda oan natialichn Zuafluss no an direktn Ofluss und wean nua vo Regn- und Schmejzwossa gspeist.

Mit einem Wasserspiegel von 1836&nbsp;Metern über NN ist der See wohl eines der am höchsten gelegenen stehenden Gewässer in Deutschland. Er hat weder einen natürlichen Zufluss noch einen direkten Abfluss und wird von Regen- und Schmelzwasser gespeist.
Draamfoin

A **Draamfoin** oda **Draamfonga** (engl. *dreamcatcher*) is a indianisches Kult-Objekt. Es besteht im Wesentlichn aus am Netz in am Weidenroafn, dea wo nacha no mit persenlichn bzw. heilign Gegnständn dekoriat wead. De Draamfoin soi - am Glaum noch - an Schlof vabessan: De guadn Draam gengan duachs Netz, de schlechtn bleim im Netz hänga und wean vo da Moangsunn nacha neitralisiat.

## Uasprung
De Draamfoin kimmt aus da Ojibwe-Kultur (Chippewa) aus oana vo de Algonkin-Sprochn (Ojibwe *asabikeshiinh*, a Woatfoam fia "Spinne" oda *bawaajige nagwaagan*, des wo "Draamfoin" bedeidt). De Draamfoin is eascht in da Pan-Indiana-Bewegung in dena 1960a und 1970a Joa vo ondan indigenen Vejkan vo Noadamerika iwanumma woan.

## Beleg


## Im Netz

* Dreamcatcher (engl.)
* Wia ma a Draamfoin bastlt
Knäckebrod

**Knäckebrod** (Loanwoat ausm schwedischn *knäckebröd* von *knäcka*, „knackn“) is a flochs, moast aus Voikoandroad gmochds Brod. As Käckebrod kimmt uaspringle aus Schwedn und losst si bis ins Joar 500 n.Chr. zruckvafoign.

## Heastejung

S Knäckebrod wead ganz kuaz und ganz hoass bocha und nacha drickat. So enthoids fost koa Wossa mea (weniga ois 10 %). Deswegn is so knusprig und ba drockana Logarung ziemli lang hoidbor. S Knäckebrod ko ma dahea af Vorrot mocha, wo in friarane Zeitn wichtig woa, wei de Kosaviarung vo Lebmsmiddl problematisch woa. Knäckebrod wead aus Roggnschrot, feingmolanan Roggn- und Woaznmej, Soiz und Wossa heagstejt.

## Oartn
Nochm Vafoarn vo da Doaglockarung untascheidd ma zwoa Oartn vo Knäckebrod:
* **Koidbrod**: De Lockarung wead duach Koidluft vauasocht. Da Doag wead af fost 0&nbsp;°C obkiht und duach Eischlogn vo koida Luft glockat.
* **Woarmbrod**: De Lockarung wead duach Geam vauasocht.

## Beleg


## Im Netz
Loanwoat

A **Loanwoat** (dt.: **Lehnwort**, engl.: *loanword*) is a Woat, wo aus oana "Quejsproch" in a "Zuisproch" iwanumma worn is.

Vo am Lehnwort im engan Sinn redd ma, wenn s iwanummane Wort in seine Flexion, Lautung und Schreiwung an an Sprochbrauch vo da Zuisproch opasst worn is. Im weidan Sinn is aa a Fremdwoat a Loanwort. Da Iwagang zwiscen am Loanwort im engan Sinn und am Fremdwoat is fliassend.

Im Untaschied zan Loanwoat is a Eabwoat a Woat, wo aus oana ejtan rekonstruiaborn Entwicklungsstufn vo da sejm Sproch kimmt. De Obgrenzung is do aa ned imma oafoch, wei de Sichtweis vom Zeitraum vo oana Untasuachung obhengt.

## Schau aa

* Franzesisch im Boarischn
* Jiddisch im Boarischn
* Latein im Boarischn
* Tschechisch im Boarischn
* Indisch im Boarischn
* Kinäsisch im Boarischn

## Literatua

* Hermann Wilhelm Ebel: *Ueber die lehnwörter der deutschen sprache*. Trowitzsch, Berlin 1856 (Digitalisat)
* Harald Wiese: *Eine Zeitreise zu den Ursprüngen unserer Sprache. Wie die Indogermanistik unsere Wörter erklärt*. Logos Verlag, Berlin 2010, 2. Auflage, ISBN 978-3-8325-1601-7
Aquavit

**Aquavit** oda **Akvavit** (lateinisch *Aqua vitae* = Lebmswossa), is a kloara bis goidgejba Kimmeschnops. Aquavit kimmt uaspringle aus Skandinavien.

Aquavit wead aus sea reinan (96 % Vol.) und fost gschmocksneitroin Oikohoi (vor oim aus Droad oda Eadepfen.) heagstejt. Dees wead nacha mit Wossa, Kimme, Duisama und/oda oana spezifischn Gwiazmischung vasetzt. De Zammasetzung vo da jeweilign Gwiazmischung bestimmt an Charakta vo de oanzalnan Moarkn.

Aquavit muass oan Mindestoikohoighoit vo 37,5 % Vol. ham. Da Kimmegschmock muass an Ton ogebm. Aquavit wead eiskoit drunga.

## Im Netz

* Malmö Akvavit
Tunnbröd

**Tunnbröd** (*Dinnbrod*) is a Fladnbrod aus Nordschwedn (Norrland). Uaspringle weads nua aus Wossa, gschmoizana Budda, Woaznmej und Soiz gmocht. Im Untaschied zan  Knäckebrod is flocha und festa.

Ois Treibmiddl ko Geam oda Hiaschornsoiz vawendd wean. Da Doag wead mit am gnopptn Nudlhoiz so dinn wia megli ausbroadd. Dabei griagta a raue Obaflechn. Nacha weada za woachm oda hoartm Brod bocha.

S woache Tunnbröd wead aa wiar a Palatschinkn oda a Crepe gessn. A populeara Schnejfraas (Fast Food) z Schwedn is de Tunnsbrödrulle (Dinbrodroin), wo a Brodhering oda a Wiaschtl mit Eadepfepiree, Semf und Ketchup in a Tunnbröd eigroit wead. Zan traditionejn schwedischn Fischgricht Surströmming is Tunnbröd "Pflicht".

## Im Netz
* Tunnbröd wrap with keso
* Tunnbröd wrap with turkey
Link Wray

**Fred Lincoln „Link“ Wray Jr.** (* 2. Mai 1929 z Dunn, North Carolina; † 5. November 2005 in Kopenhagen, Dänemark) wor a US-amerikanischa Rock-Gitarrist, Komponist und Sänga. Mit seim Instrumentalstickl *Rumble* is a 1958 berihmt worn, obwois zwengan Nom vo de Radiostationa boykottiert worn is. In dem Stickl hod a oan nein Sound fia Elektro-Klampfn kreiert.

Da Link hod indianische Vorfohrn ausm Voik vo de Shawnee. Drei vo seine Stickln san aa dena nordamerikanischn Indianan gwidmet: *Shawnee*, *Apache* und *Comanche*.

De Musi vom Link Wray is in an Haffa Fuim vawendt worn, u. a. in *Pulp Fiction*, *12 Monkeys* und *Independence Day*.

## Im Netz
* WraysShack3Tracks.com 
* Perfect Sound Forever: Be Wild, Not Evil: The Link Wray Story 
* Mr. Guitar's City After Dark: Link Wray Obituary
* Induct Link Wray